 Sido kale Madaxweynaha Dowladda Puntland ayaa tilmaamay in ay ka mid ahayd waxyaabihii ugu muhiimsanaa imaanshahooda dhammaystirka wadada Gaalkacyo Garoowe oo dhismeheedu meel wanaagsan marayo, Madaxweynaha ayaa hoosta ka xariiqay inaanay waxba ka jirin warar kutiri-kuteen ah oo sheegaya in masharuuca wadadu istaagey, isla markaana waxa uu xaqiijiyey Madaxweynuhu in midowga Yurub ay wadada u raadinayaan lacago dheeraad ah oo ay ku dhammaystirayaan dhismaheeda. 